'สภาแขวน' ตัวแปรชี้ขาดเสถียรภาพ 'รัฐบาลผสม'
คุณกำลังอ่าน : 'สภาแขวน' ตัวแปรชี้ขาดเสถียรภาพ 'รัฐบาลผสม'
( Last update Apr 11, 2019 08:58 )
หลายคน (รวมถึงนักการเมือง) เข้าใจคลาดเคลื่อนหากติดตามข่าวการเมืองปัจจุบันโดยเฉพาะอย่างยิ่งประเด็นที่ว่ารัฐธรรมนูญฉบับปัจจุบันนำไปสู่การมีรัฐบาลผสม แล้วก็กล่าวสรุปไปเลยว่ารัฐบาลผสมจะมีอายุสั้นบ้าง ยาวบ้าง แล้วแต่จะพิเคราะห์กันไป ซึ่งอาจไม่ใช่ข้อสันนิษฐานที่สอดล้องกับหลักวิชามากนัก
กล่าวคือ หากพูดตามหลักกฎหมายรัฐธรรมนูญอย่างเคร่งครัดแล้ว สภาวะ "รัฐบาลผสม" (Coalition government) "โดยตัวมันเอง" ไม่สามารถจะนำมาอธิบายความได้ว่าเพราะ "รูปแบบการก่อตัวของรัฐบาลประเภทนี้" เป็นสาเหตุของการมีอายุการทำหน้าที่ได้นานหรือไม่อย่างไร
กล่าวใหัชัดเจนยิ่งขึ้น ในระบบรัฐบาลโดยเฉพาะอย่างยิ่งแบบรัฐสภา (Parliamentary system) การจะพูดถึงอายุการทำงานของรัฐบาลว่าจะมีอายุสั้น หรือยาวนั้นขึ้นอยู่กับ "ความไว้เนื้อเชื่อใจของรัฐสภา" (Confidence of the Parliament) หรือ "ความไว้เนื้อเชื่อใจของฝ่ายนิติบัญญัติ" ในฐานะ "องค์กรต้นกำเนิดของฝ่ายบริหาร" นี่คือแก่นแท้ของระบบรัฐสภา ฉะนั้นแล้ว หากเราจะพูดในเชิงหลักวิชาเกี่ยวกับอายุการทำหน้าที่ของรัฐบาลว่าจะสั้น หรือจะยาวต้องพิจารณาจากตัวรัฐสภาเป็นหลัก หาใช่ตัวคณะรัฐมนตรี
เมื่อนำหลักการทางด้านกฎหมายรัฐธรรมนูญข้างต้นมาวิเคราะห์กับการเมืองไทยเราจึงเห็นได้ว่า ตอนนี้หลักใหญ่ใจความอาจไม่ใช่เรื่องของการจัดตั้งรัฐบาล (ผสม) ได้หรือไม่อย่างไร อายุจะสั้นหรือจะยาว หากแต่เป็นเรื่องของการทำหน้าที่ของฝ่ายนิติบัญญัติที่กำลังเกิดสภาวะที่เรียกกันในภาษาวิชาการว่า "สภาแขวน" หรือ "Hung Parliament" ที่ไม่มีพรรคการเมืองใดชนะการเลือกตั้งได้เสียงข้างมากในสภา (ผู้แทนราษฎร) ต่างหาก อันจะส่งผลให้เกิด "รัฐบาลเสียงข้างน้อย" กระทบต่อเสถียรภาพของรัฐบาล (ผสม) ที่กำลังจะเกิดขึ้นในอนาคตเพราะรัฐบาล (เสี่ยง) จะไม่ได้รับความไว้วางใจให้ทำหน้าที่บริหารประเทศ และนี่คือประเด็นหลักในการชี้ขาดอายุของรัฐบาลว่าจะสั้น หรือจะยาวนั่นเองครับ
หยุดอ้างถึง "สิ่งแปลกปลอม" อย่าง Popular vote ที่ไม่มีกฎหมายรองรับและไม่มีสถานะในทางรัฐธรรมนูญ
การเมือง,รัฐสภา,รัฐธรรมนูญ,นักวิชาการ,กฎหมาย,สภาผู้แทนราษฎร,ฝ่ายนิติบัญญัติ
ที่ปรึกษาพรรคภูมิใจไทย ชี้ใครรวมเสียงข้างมากได้ก่อนจัดตั้ง รบ.
สภาอังกฤษโหวตเลื่อน 'เบร็กซิต' ออกจากอียู
'สมบัติ บุญงามอนงค์' ชี้ จะแก้ รธน.ได้ ต้องเกิดกระแสเรียกร้องสูงสุดจากทุกภาคส่วนในสังคม
สื่อนอกตีข่าวทูลกระหม่อมหญิงอุบลรัตนฯ เสด็จร่วมงานแต่งลูกสาวทักษิณ
'วอชิงตันโพสต์' เตือนรัฐบาลสหรัฐฯ อย่าเพิ่งฟื้นความช่วยเหลือทางการทหารแก่ไทย
ชาวอังกฤษชุมนุมใหญ่ เรียกร้อง 'ประชามติรอบใหม่' แยกหรือไม่แยกจาก 'อียู'
ธุรกิจบันเทิงเกาหลีใต้เพิ่มเงื่อนไขบีบคนดัง 'ห้ามหย่า' กระทบผลงาน
อาจารย์ประจำคณะรัฐศาสตร์ จุฬาลงกรณ์มหาวิทยาลัย นักวิชาการผู้เชี่ยวชาญกฎหมายรัฐธรรมนูญ